GiliGold/VAD_KnessetCorpus huggingface dataset:
<דניאל זליקוביץ': יש לנו עזרה בוועדת החינוך, יש לנו עזרה בוועדה לזכויות הילד, היינו רוצים שזה יהיה לנו בכל ועדה, היינו רוצים שכל חבר כנסת ירצה לעזור לבני הנוער.
<דניאל זליקוביץ': זה מה שהייתי רוצה.
<הדרה רוזנבלום: העירו לי שאנחנו קצרים בזמן אז אני אענה לשאלה שלך.
<הדרה רוזנבלום: קודם כל באמת הסיפור של המועצות בבתי הספר, המשך לרשויות, למחוז ולארצית, אין דבר כזה, זו המצאה שלנו.
<הדרה רוזנבלום: מועצות בבתי ספר יש, אני חזרתי לפני שבועיים ממינכן, לא בכל מקום.
<הדרה רוזנבלום: הדגם שהכי דומה אלינו זה בדנמרק, שם יש מועצות בית ספריות ומועצות רשותיות, אין להם מועצה ארצית, מפני שהם טוענים שהם עוד לא הגיעו לזה, אבל כן יש את הרמה שתלמידים נבחרים מבתי ספר למועצות הרשותיות.
<הדרה רוזנבלום: למשל בארצות הברית, בארצות הברית יש מנהיגות.
<הדרה רוזנבלום: יש להם נציג מכל עיר, דרך אגב, על כל עיר יש מפקח במשרה מלאה, יש ילד, יש מפקח ואיתו הוא עובד, אפשר ללמוד מזה קצת.
<הדרה רוזנבלום: באנגליה יש מנהיגות, אבל לא בצורה כזאת.
<הדרה רוזנבלום: בליטא יש מועצות רשותיות ויש מועצות אזוריות.
<הדרה רוזנבלום: אני ממש עשיתי על זה בדיקה, יש 22 מדינות שיש שם, אבל הכי דומה לנו זה דנמרק.
<הדרה רוזנבלום: בגרמניה הם מתחילים קצת, הם אפילו ביקשו ממני שאני אעזור להם כשאני אפרוש להקים דבר כזה.
<הדרה רוזנבלום: גם ביוון, ערש הדמוקרטיה, ביקשו ממני שאני אגיע לאיזה שהיא פגישה ואולי אפילו לעזור להם.
<הדרה רוזנבלום: האמת שזה מעורר קנאה, זה הדבר שהכי אני אוהבת לספר עליו בעולם, הם בהלם.
<הדרה רוזנבלום: יש היום ארבע מדינות שמנסות לעשות את זה, הם לא מצליחים להקים את זה.
<הדרה רוזנבלום: אז אנחנו במקום נורא טוב, אני ממש גאה בסיפור הזה.
יעקב מרגי: זה המקום להזכיר, זבולון אורלב חוקק אותו.
יעקב מרגי: מי חוקק את חוק זכויות התלמיד?
<הדרה רוזנבלום: סילבן שלום.
<הדרה רוזנבלום: בכל אופן היה בחוק זכויות הילד ניסיון של עינת וילף לבטל אותו, אבל בוועדת החינוך היו דיונים מאוד מאוד קשים וזה לא הצליח לה.
יעקב מרגי: החוק נשאר והיא כבר לא נמצאת.
<הדרה רוזנבלום: כן, זה קורה בדרך כלל.
<חנן יזדי: אז באמת לסיכום אני רוצה להודות לכל מי ליווה אותנו היום, חבר הכנסת מרגי, שהגעת וקצת לטעום מהפעילות של מועצות התלמידים והנוער בארץ, תודה לפרלמנט הילדים המקסים של הרצליה.
<חנן יזדי: תודה למחלקת הנוער, תודה למנחה, מתן, תודה למזכירות מועצת התלמידים והנוער של מחוז תל אביב, והמנכ"ל, אורי מלכין.
<חנן יזדי: תודה רבה לחנה שוורץ, מנהלת המחוז שהגיעה וליוותה אותנו, תודה לגב' פינקלשטיין, שגם ליוותה אותנו היום, והדרה כמובן, הדרה שלנו, היא מדהימה.
<חנן יזדי: מלא אהבה.
<מתן: אני רק אגיד המון תודה.
<מתן: אני חושב שזה לא מובן מאליו שחברי כנסת יורדים לשטח, מגיעים ורואים באמת פעילות.
<מתן: אני חושב שיש לנו הרבה לאן לשאוף, לאן להתקדם.
<מתן: נגיד שהרצליה כן שואפת להיות חלק ממועצת הנוער המחוזית, כן רוצה להיות שותפה לפעילות גדולה יותר, כן שואפת להגיע לארצית.
<מתן: היום יש לנו נציג שהוא גם דובר המועצה, איתי שובל.
<מתן: השאיפה שלנו, ושחנן לא ישמע, זה שיהיה גם יו"ר מהרצליה, יש לנו שאיפות אימפריאליסטיות קצת.
יעקב מרגי: לא אכפת לו אחרי שהוא יסיים את התפקיד.
<מתן: אחרי שהוא יסיים את תפקידו, אז אנחנו גם ניעזר בו אפילו.
<מתן: אני רוצה באמת להגיד תודה רבה גם לגב' חנה שוורץ, שהיא איתנו לאורך כל הדרך, גם להדרה, שזה באמת להסתכל וללמוד, לוורד, שנמצאת ומלווה אותנו בכול, אורי מלכין, שלא הייתי מוצא את הידיים ואת הרגליים, ובעיקר בעיקר לכם, המון המון תודה, תמשיכו לעשות עבודת קודש ולהסתכל על הילדים, לחשוב עליהם ולחלום עליהם בלילה.
יעקב מרגי: משפט מסכם.
יעקב מרגי: כפי שאמרתי, אין נתינה בלי קבלה.
יעקב מרגי: אם תכתבו את המילה נתן, אפשר לקרוא אותה מכל צד אותו דבר, כי מי שנותן מקבל.
יעקב מרגי: אנחנו שואבים גם את הכוחות מכם.
יעקב מרגי: אני מכוון מטרה בתפקידי זה כיושב ראש ועדת החינוך וגם בתפקידיי הקודמים בכנסת מ-2003, תמיד הסתכלתי לכיוון ומוכוון מטרה לבני הנוער ולאוכלוסיות שצריכות את הדחיפה שלי.
יעקב מרגי: מי שלא צריך אותי אני לא נמצא מימינו כי הוא יסתדר, את כל המשאבים שלי אני מפנה למי שצריך.
יעקב מרגי: ואין ספק וזה לא שאנחנו נותנים להם, אתם גם נותנים לי את הכוח להמשיך ולהיאבק.
יעקב מרגי: זה לא קל, מערכת החינוך היא מערכת גדולה, משרד החינוך זה המשרד הכי גדול תקציבית ומבנית אחרי משרד הביטחון.
יעקב מרגי: תארו לכם שאין לנו אתגרים ביטחוניים, משרד החינוך הוא המשרד המוביל וזה מורכב.
יעקב מרגי: לא אוהבים שינויים שם במערכת ולכן אנחנו שם כל פעם, לפעמים זה לא נוח להיות המחנך והמצליף, אבל זה מתבקש, זה הכרח לא יגונה לטובת המערכת והתלמידים שלנו.
<חנן יזדי: תודה רבה לחבר הכנסת מרגי.
<חנן יזדי: אנחנו רוצים גם להעניק לך תעודת הוקרה על כל הפעילות והעזרה ושיתוף הפעולה.
יעקב מרגי: אני סובל מזה.
<רונן פלוט: שאני אובייקטיבי מאד.
<רונן פלוט: אני אובייקטיבי מאד ואני אומר לך שאני אובייקטיבי.
<רונן פלוט: כשאני רואה איך הגברת הזאת עובדת, אז גם אני עובד פה ושם, אבל היא – חבל על הזמן.
<רונן פלוט: כבוד הרב שיושב יחד איתנו והוא נוכח בכל האירועים, מודה לך שבאת.
<רונן פלוט: איתי רק, מחזיק תיק החינוך נמצא איתנו כאן.
<רונן פלוט: ממלא מקום ראש העיר, אלכס גדלקין, סגן ראש העיר, אלכס גופמן, חברות, חברי מועצת העיר.
<רונן פלוט: מנהלי בתי הספר, עובדי מתנ"ס, עובדי מערכת החינוך בעיר, מורים, מורות, ארגוני הנוער, שנמצאים כאן, שיחד איתם פתחנו שולחן משותף בו אנחנו דנים על בעיות של העיר.
<רונן פלוט: אני מאד שמח שאפשר לעשות גם פעם בשנה יום החינוך של נצרת עילית.
<רונן פלוט: אני רוצה שתדעו, אני חייב לציין, אתם יודעים, כמה שקשה כשבית ספר תיכון בארץ מקבל פרס.
<רונן פלוט: אדוני יושב הראש, בנצרת עילית שלושה בתי ספר תיכוניים קיבלו פרס ואנחנו שמחים על כך.
<רונן פלוט: זה פרס ארצי.
<רונן פלוט: וכשאני מסתכל על בית הספר שרת והמנהלת סיגל יושבת כאן, פרס מחוזי ופרס ארצי.
<רונן פלוט: מה עוד אפשר לחשוב?
<רונן פלוט: וכשמנהל בית ספר אלון יושב פה, דוד, וכשהוא מספר לי שברגעים האלה הניסוי שעשו כיתות ט' נמצא בחלל כבר, אני אומר וואו.
<רונן פלוט: נצרת עילית, כיתות ט'.
<רונן פלוט: ואני כמעט בטוח, אני אומר כמעט כי לא מאה אחוז שהניסוי הזה גם יצליח.
<רונן פלוט: וכשנפתח פה בית ספר דתי ופתאום גם הוא מקבל פרס, אני אומר מה קורה פה בעיר?
<רונן פלוט: כשאנחנו מסתכלים על כל התלמידים ואנחנו רואים שכל תלמיד שלישי מקבל 5 יחידות גם במתמטיקה וגם באנגלית, חברים, אז אני באמת משתתף בצער של כל היישובים שעל ידינו, אבל שהם יסתכלו עלינו ולא אנחנו עליהם.
<רונן פלוט: ואנחנו ממשיכים קדימה, כי אין לי שום ספק שזאת עיר עם הרבה מאד חינוך.
<רונן פלוט: זאת עיר שיוצאים מפה גם אנשים מאד טובים.
<רונן פלוט: יש לנו אחוזים מאד גבוהים ביחידות קרביות של צה"ל וזה הכל מתחיל מגני הילדים.
<רונן פלוט: כשנכנסים לגן, ממשיכים בבית ספר יסודי, חטיבת ביניים, תיכון וכך אני כראש העיר מאד הייתי רוצה לראות את החינוך.
<רונן פלוט: כי אתם צריכים לדעת ואתם יודעים יחד.
<רונן פלוט: אני חייב להגיד פה משפט על חבר הכנסת מוטי יוגב.
<רונן פלוט: מישהו שאל אותי השבוע תגיד לי מה קשור מוטי יוגב לנצרת עילית?
<רונן פלוט: גם דברים כאלה אין.
<רונן פלוט: אין דברים כאלה.
יעקב מרגי: - - - לחייב אותו ארנונה.
<רונן פלוט: הבן אדם הזה – ואני חייב לציין – יום ולילה הוא נמצא כאן.
<רונן פלוט: יום הלילה הוא חושב איך להביא עוד יותר ועוד יותר אנשים ותושבים חדשים לנצרת עילית.
<רונן פלוט: ורק לא מזמן הגיעו לפה הרבה משפחות.
<רונן פלוט: אתה יודע מה זה, אתה רואה הרבה משפחות, 250 ילדים, אתה אומר וואו, וואו.
<רונן פלוט: את התמונה הזאת לא ראינו משהו כמו 10 שנים, 12 שנים.
<רונן פלוט: אנחנו פתחנו השנה חמישה גני ילדים.
<רונן פלוט: 12 שנה לא נפתח פה גן אחד.
<רונן פלוט: רק נסגרו.
<רונן פלוט: השנה פתחנו.
<רונן פלוט: ואני מאד שמח שבתוך אלה יש לנו ארבעה גני ילדים בהר יונה ג', שזה אזור חדש, שכונה חדשה, חרדית, והכל עבר בשלום.
<רונן פלוט: אני בהזדמנות זאת חייב לומר מילה טובה על ראש מנהל החינוך שלנו, אורנה פישר.
<רונן פלוט: היא רכש שאני חשבתי תבוא לעירייה, תעזוב בית ספר, מה?
<רונן פלוט: חברים, גם אין דברים כאלה.
<רונן פלוט: בעוד אנחנו נמצאים פה בישיבה המכובדת הזאת והלב שלי כל הזמן דופק ויש פה רק מספר אנשים שיודעים למה.
<רונן פלוט: חברי הכנסת, אני חייב לספר לכם למה.
<רונן פלוט: בזמן הזה יושבת הממשלה בישיבת הממשלה ואחד הנושאים הוא בניית רכבל בנצרת עילית, ב-200 מיליון שקלים.
<רונן פלוט: זאת החלטה שחייבת להתקבל היום בישיבת הממשלה.
<רונן פלוט: אתם מבינים מה שזה יעשה לנצרת עילית?
<רונן פלוט: איפה תהיה נצרת עילית אם הרכבל הזה יקום בהר תבור.
<רונן פלוט: עיר תיירות בצפון, הייתי אומר מספר אחת.
<רונן פלוט: אז אנחנו לא יודעים אם זה לא יתקבל או לא יתקבל, בגלל זה הלב כל הזמן לא עומד במקום וקופץ לי, אבל עוד שעה וחצי נקבל את הבשורה הזאת.
<רונן פלוט: מי שמוביל את הנושא זה שר התיירות יריב לוין, יחד עם שר הנגב והגליל, מר אריה דרעי.
<רונן פלוט: שניהם מובילים את הנושא הזה והם צריכים להחליט קודם כל על מיליון שקלים, שזה תכנון ראשון ואחר כך מדובר על קרוב ל-200 מיליון שקלים.
<רונן פלוט: עם כל האטרקציות שיהיו למעלה בהר תבור וכאן ומסעדות וכל מה שאתם תרצו, העליתי את זה לפייסבוק שלי.
<רונן פלוט: קיבלתי 1,700 לייקים.
<רונן פלוט: קיבלתי 350 תגובות.
<רונן פלוט: ומה יש בין התגובות?
<רונן פלוט: יש כאלה שכבר מתכננים – אני אקנה מנוי.
<רונן פלוט: יש כאלה שהם שואלים מתי זה כבר יהיה.
<רונן פלוט: חברים, פרויקט כזה לוקח בין 3 ל-5 שנים.
<רונן פלוט: צריך קודם כל שהממשלה תאשר.
<רונן פלוט: צריכים לראות שיש כסף.
<רונן פלוט: דבר שני, עושים תכנון שהוא לא פשוט בכלל.
<רונן פלוט: מדובר באורך של כ-5 קילומטרים, שיש רק אחד או שניים בעולם.
<רונן פלוט: אבל המכרז הזה כמובן יהיה בין לאומי, זה לא יהיה רק של אלכס.
<רונן פלוט: וזה כשלעצמו דבר שהוא חשוב מאד.
<רונן פלוט: מאד מאד חשוב.
<רונן פלוט: ואחרי זה יתחיל הביצוע.
<רונן פלוט: הביצוע קצר, כי מדובר בחבל וכל מיני דברים שצריכים לקבל מחוץ לארץ על מנת שזה יתחיל לעבוד.
<רונן פלוט: אז אני אומר דבר כזה, אנחנו פה בוועדת החינוך, שזה יום היסטורי לנצרת עילית.
<רונן פלוט: קודם כל היסטורי לראות את כל חברי הכנסת שבאו.
<רונן פלוט: מישהו אמר לא, יבוא בטח מרגי אחד.
<רונן פלוט: בבקשה.
<רונן פלוט: ככה זה פה.
<רונן פלוט: תאמין לי שאני יודע.
יעקב מרגי: בסיורים זה אחד פלוס אחד.
<רונן פלוט: אני יודע.
<רונן פלוט: בסיורים זה אחד פלוס אחד.
<רונן פלוט: ותודה רבה.
<רונן פלוט: אני אומר עוד פעם, תודה רבה עם הערכה מאד גדולה לכל מי שבא לפה.
<רונן פלוט: תאמינו לי, בסיכומו של דבר, כשאנחנו עושים סיכומו של דבר, לא יצטער.
<רונן פלוט: בסיכומו של דבר.
<רונן פלוט: אנחנו גם יודעים להחזיר את זה בכבוד גדול לאותם אנשים שבאו והתעניינו במערכת החינוך בנצרת עילית.
<רונן פלוט: יחד עם זאת, אני הכנתי תיק שלם עם בקשות.
<רונן פלוט: יש לי הרבה בקשות, גם אליכם, גם לשר החינוך וגם למנכ"ל משרד החינוך, אבל את זה אנחנו נעשה בישיבת הסיכום בבית ספר כסולות.
<רונן פלוט: אז עוד פעם תודה רבה.
<רונן פלוט: בריאות והצלחות לכולם, ואינשאללה נקבל היום החלטה חיובית.
<רונן פלוט: תודה רבה לכולם.
<אורנה פישר: תודה רבה.
<אורנה פישר: אני אשתמש במטאפורה של ראש העיר על הרכבל ואני רוצה להזמין את ד"ר אורנה שמחון.
<רונן פלוט: רק עוד שנייה אחת, רק בגלל ראש השנה, הרב, לשנייה אחת רוצה לתקוע בשופר.
<רונן פלוט: בוא, כבוד הרב.
<אורנה פישר: כבוד הרב, בבקשה.
<רונן פלוט: שנייה אחת.
<הרצל יהושע: בוקר טוב ידידי ראש העיר, ממלא מקומו, סגנו וחברי מועצת העיר, ראש מינהל החינוך, כל צוות המנהלים של המקום.
<הרצל יהושע: האורחים החשובים, ועדת החינוך של הכנסת בראשותו של ידידי, הרב מרגי וציבור יקר.
<הרצל יהושע: אני רוצה להגיד לכם בראשית יישר כוח שהגעתם לכאן.
<הרצל יהושע: דבר נוסף, לאחרונה שמענו מהשר נפתלי בנט את הצורך והחשיבות להכניס קצת יותר יהדות לבתי הספר.
<הרצל יהושע: לתת מידע לילדים שלנו בחינוך על היהדות, על הדברים החשובים שהם היסודות שלנו, שנדע מי אנחנו, מה אנחנו.
<הרצל יהושע: אני רוצה לחזק את זה.
<הרצל יהושע: זה דבר חשוב מאד.
<הרצל יהושע: מסופר שכפרי, בור, עם הארץ, התעלה בעושרו והתרברב בעושרו והגיע לראש ישיבה אומר לבתי, הבחור הכי חשוב.
<הרצל יהושע: תלמיד חכם הכי גדול אני צריך.
<הרצל יהושע: אתן לו הרבה כסף.
<הרצל יהושע: נו, אבל הוא חייב להיות אצלי בליל שבת אחד, לשבת איתי יחד בסעודה.
<הרצל יהושע: ראש הישיבה ראה מי עומד לנגד עיניו, אז הוא שלח לו את הלץ הגדול של הישיבה.
<הרצל יהושע: הוא היה רווק, עוד לא התחתן, שהוא יודע מעשה קונדס.
<הרצל יהושע: שלח אותו אליו.
<הרצל יהושע: שלח אותו אליו, בליל שבת הם יושבים יחד.
<הרצל יהושע: יש לי שאלה גדולה אומר האיש הזה, הכפרי.
<הרצל יהושע: כתוב במה מדליקין.
<הרצל יהושע: הרי לא מדליקין לא באליה ולא בחלב נחום.
<הרצל יהושע: לא בחלב נחום?
<הרצל יהושע: מה נחום אשם, שאסור להדליק בחלב שלו, של נחום?
<הרצל יהושע: המשנה היא לא ככה, סליחה.
<הרצל יהושע: המשנה היא במה מדליקין, לא בשמן קיק ולא באליה ולא בחלב.
<הרצל יהושע: נחום המדי אומר מדליקין בחלב מבושל.
<הרצל יהושע: אבל הוא לא ידע, בור ועם הארץ.
<הרצל יהושע: לא לא, למה לא מדליקין בחלב נחום?
<הרצל יהושע: למה נחום אשם?
<הרצל יהושע: עד היום לא קונים אצלו נרות.
<הרצל יהושע: מה קרב?
<הרצל יהושע: הבחור הזה ראה איזה שאלות יש לו, אומר אתה צודק, נחום לא בסדר.
<הרצל יהושע: הוא כפר נשם לרווחה, נחום לא בסדר?
<הרצל יהושע: מה קרה?
<הרצל יהושע: ואז הוא הסביר, הבחור, כן הוא יודע.
<הרצל יהושע: היות ושלח פרעה את העם ולא נחום אלוקים כתוב.
<הרצל יהושע: נחום לא.
<הרצל יהושע: למה נחום לא? כי נחום הזה קנה הרבה נרות כשהייתה מכת החושך.
<הרצל יהושע: ואחר כך, כשהפסיקה להיות מכת החושך, הוא נשאר תקוע עם כל הנרות שלו ולא רצה לצאת ממצרים עד שימכור את כל הנרות.
<הרצל יהושע: אז אמר משה רבנו אני גוזר, לא יקנו ממך את הנרות.
<הרצל יהושע: אז מאז זו גזירה על נחום שלא קונים נרות.
<הרצל יהושע: אז הכפרי ראה איזה חכם גדול הוא הלץ הזה.
<הרצל יהושע: נתן לו את בתו, החתונה הייתה בשמחה רבה.
<הרצל יהושע: אני מספר את הסיפור הזה, לצערי הגדול מהבורות ומ - - - איך אפשר לחבר דברים בין דבר לדבר שאין לזה שום קשר וחבל.
<הרצל יהושע: וילדים שמתחנכים צריכים לדעת על התנאים, המוראים ומה זה במה מדליקין ובמה לא מדליקין ושמירת שבת.
<הרצל יהושע: היסודות החזקים שלנו הם דבר גדול מאד.
<הרצל יהושע: דרך אגב, חינוך זה לא רק ילדים קטנים.
<הרצל יהושע: כל פעם אנחנו מתחנכים ולפי התורה אני היום גם מתחנך.
<הרצל יהושע: אני צריך תמיד להתחנך.
<הרצל יהושע: תמיד עולים מעלה מעלה וזה חשוב מאד.
<הרצל יהושע: חודש אלול זה הזמן לחנך ולהתחנך ולכן תוקעים בשופר גם.
<הרצל יהושע: לשפר ולשפר ולהשתפר, ושהשם יעזור ושיהיה לכולנו הרבה שיפורים, הרב דברים טובים.
<הרצל יהושע: כתיבה וחתימה טובה.
<הרצל יהושע: שנה טובה.
<הרצל יהושע: גאולה שלמה.
<הרצל יהושע: אמן.
<הרצל יהושע: (תקיעת שופר)
<אורנה פישר: אני מזמינה את מנהלת המחוז, ד"ר אורנה שמחון.
<אורנה שמחון: שלום לכולם.
<אורנה שמחון: אני בהחלט שמחה להיות כאן בעיר נצרת עילית ואני עוד יותר שמחה שיושב ראש ועדת החינוך של הכנסת, חבר הכנסת יעקב מרגי וכל חברי הכנסת שנמצאים כאן, חברי הכנסת מוטי יוגב, אמיר אוחנה, עודד פורר.
<אורנה שמחון: חברי הכנסת, אני שמחה מאד לארח אתכם כאן במחוז שלנו, אבל כמובן גם בנצרת עילית.
<אורנה שמחון: נשיאות נכבדה, סגני ראש העיר, כבוד הרב, מכובדי כולם.
<אורנה שמחון: אני רוצה לספר לכם, לכבודו של יושב ראש ועדת החינוך של הכנסת, שאולי אתם לא כל כך בקיאים ואתם אולי לא כל כך יודעים, כי אנחנו כל הזמן עסוקים 24/7, אבל כמי שעומדת בראש המחוז הצפוני, אני יודעת שחבר הכנסת מרגי, יושב ראש ועדת החינוך, באמת אלף עושה עבודה נפלאה כדי לקדם את מערכת החינוך בישראל.
<אורנה שמחון: אני רוצה לומר שייאמר לזכותו וייאמר לזכותו שהוא מאד ממלכתי.
<אורנה שמחון: דואג לכל ילדי ישראל.
<אורנה שמחון: אני רוצה להגיד לך, אדוני יושב הראש, שבכל פגישת הנהלה, כשמדווח על הישיבות בוועדת החינוך של הכנסת, תמיד תמיד תמיד כל מי שמגיע לוועדת החינוך, משבח את האופן שבו אתה מנהל את הישיבות ואת האופן שבו אתה מקדם את מערכת החינוך בישראל, במסגרת עבודתך בכנסת ישראל.
<אורנה שמחון: אז אני רוצה להודות לך בשם משרד החינוך על כל מה שאתה עושה.
<אורנה שמחון: אני רוצה לקדם בברכה כמובן את ראש העיר, רונן, שמהמפגש הראשון שנפגשנו, אני הבנתי שאנחנו הולכים לעבוד ביחד כדי לקדם את העיר הזאת.
<אורנה שמחון: העיר נצרת עילית, מעבר לזה שאתם שכנים שלי, תקבל טיפול נקודתי והתייחסות מיוחדת.
<אורנה שמחון: היא כבר מקבלת ממני, כמנהלת המחוז.
<אורנה שמחון: מנכ"ל משרד החינוך, שר החינוך יבקרו כאן בעיר הזאת.
<אורנה שמחון: אנחנו נקיים דיוני עומק כדי לראות מה צריך עוד לעשות כדי לקדם את מערכת החינוך ובכלל כדי לקדם את העיר נצרת עילית.
<אורנה שמחון: אני רוצה להגיד לך תודה, רונן, על השותפות האמיצה.
<אורנה שמחון: לפעמים יש ויכוחים וזה בסדר, אבל אני רוצה להגיד לך שגם כשסיירנו ביחד בבית הספר החרדי של גולן, איפה גולן, נמצא פה היום?
<אורנה שמחון: וביחד פתרנו בעיות גם לכאורה אם הן לא במגרש שלי, הן במגרש של החינוך החרדי, אבל אני הגעתי ונתנו את הפתרונות וגייסתי את כל מי שצריך מהמטה, כדי לתת פתרון לכל ילדי נצרת עילית וכולם היו בנינו.
<אורנה שמחון: כולם היו בנינו.
<אורנה שמחון: אז אני רוצה להודות לך על השותפות האמיצה, רונן וגם לסגן ראש העיר ומנהלת אגף החינוך, המנכ"לית וכל עובדי הרשות.
<אורנה שמחון: אדוני יושב ראש הכנסת, אנחנו פתחנו - - -
יעקב מרגי: יושב ראש הוועדה.
<אורנה שמחון: יושב ראש הוועדה, סליחה.
<אורנה שמחון: הנה, כבר מיניתי אותך.
<אורנה שמחון: מה שנקרא פליטת פה פרודאידינית.
<אורנה שמחון: יושב ראש ועדת החינוך, אני רוצה לומר לך שפתחנו ביום שישי מערכת חינוך שפתחה את שעריה ל-343,000 במחוז הצפון.
<אורנה שמחון: 24,000 תלמידים עולים לכיתה א'.
<אורנה שמחון: פתחנו 2,729 גני ילדים ו-856 מוסדות חינוך.
<אורנה שמחון: יפתחו בפעימות.
<אורנה שמחון: פתחנו בחלק ביום שישי.
<אורנה שמחון: ב-5 בחודש אנחנו נפתח במגזר הערבי והבדואי וב-11 בספטמבר נפתח במגזר הדרוזי, שחוגגים את חג הקורבן ונבי סבלאן.
<אורנה שמחון: אנחנו קולטים במערכת החינוך שלנו למעלה מ-25,000 עובדי הוראה ואנחנו עובדים כאן במחוז שלנו עם 93 רשויות מקומיות, שזה שליש ממדינת ישראל.
<אורנה שמחון: יש פה אוכלוסייה מדהימה.
<אורנה שמחון: יש פה נופים מדהימים.
<אורנה שמחון: יש פה פסיפס אנושי מופלא של יהודים, חילונים ודתיים וחרדים, ודרוזים וצ'רקסים ובדואים וערבים.
<אורנה שמחון: ואני חרטתי על דגלי לעשותה הכל כדי שהמחוז הצפוני יוביל את יתר המחוזות, יצמצם את הפערים ולשם כך לשמחתי גם שר החינוך וגם מנכ"ל משרד החינוך רואים את הדבר עין בעין, ולכן העדיפו גם בהחלטות ממשלה את הצפון.
<אורנה שמחון: אני עוד יותר אשמח אם בהחלטת הממשלה היום, תהיה החלטה מיוחדת לעיר נצרת עילית, כדי שנוכל לתת פה טיפול נקודתי גם לנצרת עילית, שהיא עיר מאתגרת מאד.
<אורנה שמחון: אדוני יושב הראש וחברי הכנסת, האתגרים שהעיר הזאת מתמודדת איתם, לדעתי לא דומים כמעט לכל עיר אחרת בארץ.
<אורנה שמחון: זאת עיר שידעה לקלוט עלייה, בעוד שבמקומות אחרים, בערים גדולות וחזקות, לא בדיוק ששים לקבל עלים חדשים.
<אורנה שמחון: העיר נצרת עילית ידעה לפתוח את שעריה ולקלוט את התלמידים, וזה היווה לנו אתגר.
<אורנה שמחון: יושבים פה מנהלי מוסדות החינוך ויודעים כמה קשה צריך לעמול כדי לצמצם את הפערים.
<אורנה שמחון: בעיר הזאת יש גם ערבים שמגיעים לכאן מנצרת עילית והעיר הזאת יודעת לתת להם את המענה גם בגני ילדים וגם במוסדות חינוך.
<אורנה שמחון: יושבות כאן מנהלות בתי הספר התיכוניים והיסודיים והן יכולות לספר שלומדים כאן תלמידים ערבים שבוחרים ללמוד במערכת החינוך הרגילה ונותנים מענה נפלא.
<אורנה שמחון: יש כאן חינוך ממלכתי דתי ויש כאן חינוך חרדי.
<אורנה שמחון: יש פה גרעינים שמגיעים לכאן במטרה ליישב את העיר הזאת וצריך לתת מענה לכולם ואנחנו ניתן מענה לכולם יחד עם רונן ויחד עם חברי הכנסת, שעושים באמת ימים ולילות כדי לקדם את העיר הזאת.
<אורנה שמחון: אני רק אגיד לחבר הכנסת יוגב, שאיתך יוצא לי לדבר יותר מאשר בן הזוג שלי.
<אורנה שמחון: כל יום הוא מתקשר וכל יום הוא דואג ואני מודה לך על כך.
<אורנה שמחון: אני רוצה לציין שלמרות האתגרים הרבים שעומדת בפניהם העיר הזאת, היא הצליחה להעלות ולהביא להישגים מאד משמעותיים בכל ההיבטים.
<אורנה שמחון: גם במבחני המיצ"ב, גם בזכאות לבגרות.
<אורנה שמחון: יש פה תיכונים שבאמת הצליחו להגיע לרמת הישגים מאד גבוהה; וכמובן כפי שאמר רונן, חלק מבתי הספר גם קיבלו פרס חינוך.
<אורנה שמחון: יש לנו את בית ספר אורט שרת שלא מזמן קיבל פרס חינוך ארצי ומחוזי.
<אורנה שמחון: יש כאן קיבוץ עירוני שעושה עבודה מדהימה, שהוא התיישב כאן ממש כציונות בעיר הזאת.
<אורנה שמחון: נמצאים פה בשכונה.
<אורנה שמחון: יש עכשיו מנהלת בית ספר שהיא חברה בקיבוץ העירוני וזה מדהים.
<אורנה שמחון: פשוט מדהים לראות איך לתושבים איכפת מהעיר הזאת, משכונה מסוימת בעיר הזאת ואני מאחלת לך באמת הצלחה מאד מאד גדולה.
<רונן פלוט: קומי שנייה.
<אורנה שמחון: כן – שירה ירדני.
<אורנה שמחון: באותה הזדמנות אני גם אגיד וגם אברך את מנהלת בית הספר החדשה, שהיא מחטיבת ביניים אור שרת, פרח.
<אורנה שמחון: פרח, את יכולה לקום.
<אורנה שמחון: וכמובן את מנהלת בית הספר קשת, מירב דהן, שיהיה לך בהצלחה.
<אורנה שמחון: לבסוף אני רוצה לומר שאני התחייבתי כבר בפני ראש הרשות, שאני אעשה הכל, אבל את הכל, כדי שהעיר הזאת תוכל לעמוד בראש הערים, היא אחת הערים הגדולות, אבל ערים המובילות במדינת ישראל.
<אורנה שמחון: תודה רבה לכם.
<אורנה שמחון: אני רוצה לומר למנהלים שנמצאים כאן ולאנשי החינוך, אני רוצה להודות לכם על שפתחתם בצורה כל כך יפה את שנת הלימודים.
<אורנה שמחון: אתם עושים עבודת קודש.
<אורנה שמחון: תמשיכו לעשות.
<אורנה שמחון: אנחנו נסייע בידיכם.
<אורנה שמחון: תודה לכם.
<אורנה פישר: תודה רבה אורנה.
<אורנה פישר: מאמינים לכל מילה שלך.
<אורנה פישר: תודה.
<אורנה פישר: אני מתכבדת להזמין את חבר הכנסת, יושב ראש הוועדה, יעקב מרגי, בבקשה.
יעקב מרגי: שבוע טוב.
יעקב מרגי: מכובדי, מרא דאתרא ורב העיר, הרב הרצל.
יעקב מרגי: מכובדי ראש העיר, זה גם מרא דאתרא, ראש העיר רונן, שנתייחס אליו בהמשך.
יעקב מרגי: נעבור קודם כל את הנשיאות הנכבדה.
יעקב מרגי: חברי חברי הכנסת, שאני מודה להם מאד על הנוכחות.
יעקב מרגי: זה לא רק נוכחות סמלית, היא חשובה ובהמשך הדברים זה מתקשר.
יעקב מרגי: חבר הכנסת עודד פורר, מוטי יוגב, אמיר אוחנה.
יעקב מרגי: הנהלת העיר.
יעקב מרגי: סגן ראש העיר.
יעקב מרגי: מנהלות, מנהלי בתי ספר.
יעקב מרגי: אורחים יקרים.
יעקב מרגי: מנכ"לית העירייה.
יעקב מרגי: מנהלת המחוז, שצריכה גם התייחסות מיוחדת בהמשך הדברים.
יעקב מרגי: צוות הוועדה, מנהלת הוועדה, ממלאת מקום מנהלת הוועדה, דוברת הוועדה, עוזרים.
יעקב מרגי: רבותי, אני אומר ככה דברים משוחררים מהבטן, זאת דרכים.
יעקב מרגי: פעם ראשי רשויות חשבו שאם ישקיעו בכיכרות ובמזרקות, זה ישדרג להם את העיר.
יעקב מרגי: והיו באמת וזה טוב שזה נעשה.
יעקב מרגי: אני באמת לא מזלזל במזרקות ובכיכרות.
יעקב מרגי: אבל בעשור האחרון ובמיוחד בשנים האחרונות, ראשי רשויות שלוקחים את החינוך ושמים את החינוך בקדמת הבמה, מבינים שזה המפתח לעיר.
יעקב מרגי: זה המפתח לעיר – לשים את החינוך בקדמת הבמה.
יעקב מרגי: ראש רשות שלוקח את החינוך ושם אותו בקדמת הבמה, מצעיד את העיר שלו.
יעקב מרגי: אז ממילא יבואו תושבים.
יעקב מרגי: כשתושבים רוצים לעבור, בודקים קודם כל את מערכת החינוך.
יעקב מרגי: תעסוקה – פעם היו בודקים מה המרחק ממקום העבודה.
יעקב מרגי: היום, עם התשתיות שהממשלה משקיעה בשנים האחרונות, זה הולך ומשתפר.
יעקב מרגי: החזון שלנו – ואני אומר את זה כאיש הפריפריה, כאיש הדרום – החזון הוא לבטל את הפריפריה, גם החברתית והגיאוגרפית.
יעקב מרגי: והגיאוגרפית כמעט מתקיימת.
יעקב מרגי: המדינה לא כל כך גדולה.
יעקב מרגי: עוד קצת ואנחנו קרובים לכל מקום.
יעקב מרגי: וכשראש הרשות פנה ומתקשר אלי אני חושב חודש וחצי, עם תחילת החופש, סגר מה שנקרא את זה ביומן, נעניתי.
יעקב מרגי: נעניתי והכבוד היה לי, כי זאת עוד עיר בפריפריה.
יעקב מרגי: עוד עיר שאני אומר לכם, רונן בא לפה בשליחות.
יעקב מרגי: רונן, כשהוא בחר לעזוב את התפקיד שלו בכנסת ולהיבחר לרשות, אני הרמתי גבה.
יעקב מרגי: אבל מי שיודע את האמת, הוא איש ביצוע.
יעקב מרגי: הוא בולדוזר.
יעקב מרגי: הוא הוכיח את עצמו בכנסת בצורה שאני חושב שקשה להיכנס, בלי לפגוע באף אחד, קשה להיכנס לנעליים של רונן בקצב העבודה, במהירות התגובה ובדבקות במטרה ואני חושב שנצרת עילית זכתה.
יעקב מרגי: נצרת עילית נמצאת בפוקוס, אולי אתם לא יודעים.
יעקב מרגי: היא נמצאת בפוקוס של הממשלה, בפוקוס של הכנסת וזה לא עניין של מה בכך.
יעקב מרגי: בדיונים שיהיו היום בממשלה על הקצאת משאבים רבים לתשתיות, נצרת עילית מככבת בסיפור של הרכבל.
יעקב מרגי: אבל אם תבדקו עוד, יש ערכים מוספים כמעט בכל החלטה שתהיה.
יעקב מרגי: התשתיות הן במפורש לחיזוק הצפון, לחיזוק הפריפריה.
יעקב מרגי: אני תמיד כפרתי בקטע הזה שחיפה היא עיר מטרופולין לכל הצפון.
יעקב מרגי: הצפון הוא גדול.
יעקב מרגי: הוא מורכב ואני חושב שצריכה להיות עוד עיר מטרופולינית.
יעקב מרגי: והנה, יש לך אתגר, רונן.
יעקב מרגי: אתם נמצאים במקום יפה.
יעקב מרגי: מה לעשות, אנחנו הדרומיים מקנאים בכם.
יעקב מרגי: יש לנו ירוק איזה חודש וחצי בשנה ואחרי זה זה הופך להיות חום.
יעקב מרגי: יש לנו איזה 80 כלניות וכולם באים לראות אותן וזה, אבל בסדר.
יעקב מרגי: אנחנו נהנים מזה.
יעקב מרגי: אז אתם נמצאים במקום יפה, מזג אוויר נוח ואני חושב שעם התשתיות שדיברנו עליהן, ואם מסתובבים ורואים עיר גם עם כיכרות, עיר נקייה.
יעקב מרגי: מזג אוויר.
יעקב מרגי: רק לקנא בכם.
יעקב מרגי: זה לא פשוט שאתם יושבים פה וכל מה שאומרים, קלטתם משפחות חרדיות, חינוך חרדי.
יעקב מרגי: אבל בואו, רבותי, זה לא מובן מאליו.
יעקב מרגי: במקומות אחרים נכנסים חששות וחרדות, אבל כשעושים את זה נכון לא צריכה להיות שום חרדה ולא צריך להיות שום חשש.
יעקב מרגי: אם לוקחים את זה מהתחלה ובונים את זה נכון ולא מאפשרים לתופעות כאלה ואחרות להתקיים, אין בעיות בסוף הדרך.
יעקב מרגי: זה גם רמז וגם אמירה, מה שאמרתי עכשיו.
יעקב מרגי: אני חושב שלפתח שכונות שלמות זה אתגר.
יעקב מרגי: מי שמכיר את הבירוקרטיה במדינת ישראל, זה אתגר.
יעקב מרגי: אתגר תכנוני של שנים רבות.
יעקב מרגי: לצערי הרב אנחנו עדיין לא יודעים לבנות הכל ביחד.
יעקב מרגי: ולפתוח שנת לימודים כשיש שכונה חדשה, לפתוח אותה בצורה חלקה, זה לא מובן מאליו.
יעקב מרגי: זה לא פשוט ואני אומר לכם, איך חופשות הקיץ שלי בשנתיים האחרונות, אני לא יוצא לחופשה בשנתיים האחרונות.
יעקב מרגי: אורנה זכתה קצת, בגלל שיש לה שקט תעשייתי פה, כי היא יודעת מה יש לה, אבל אנחנו הפכנו להיות האומבוצמן.
יעקב מרגי: לשכת פניות הציבור בנושא חינוך.
יעקב מרגי: לומר לכם שעד יום שישי בשעה חמש התכתבתי עם המנכ"ל ועם רחל אברמזון על שיבוצים כאלה ואחרים בחינוך המיוחד.
יעקב מרגי: לומר לכם שעדיין לא הצלחתי לפתור את סוגיית האפליה של הבנות בסמינרים החרדים.
יעקב מרגי: צמצמנו.
יעקב מרגי: אנחנו נאבקים.
יעקב מרגי: יש עוד הרבה אתגרים בחינוך.
יעקב מרגי: אז כפי שאמרתי, יש לכם פה את מנהל המחוז, אני חושב החזקה והמקצועית במשרד החינוך.
יעקב מרגי: אני אומר לכם איך התגובות.
יעקב מרגי: לא לחינם אתה מתקשר למנהל מחוז פעמיים, שלוש או ארבע בשנה בדברים, בזוטות.
יעקב מרגי: אני אומר לכם בזוטות.
יעקב מרגי: לא היו דברים.
יעקב מרגי: זה אומר הכל.
יעקב מרגי: זה אומר שהעסק עובד.
יעקב מרגי: וראש רשות שלוקח את החינוך, כפי שאמרתי בתחילת הדרך וביקש שוועדת החינוך תגיע לכאן, אני חשבתי לעשות עבודת הכנה.
יעקב מרגי: איך פוליטיקאי מגיע לביקור?
יעקב מרגי: מכין צרכים, בקשות, רקע על היישוב ואז אני בודק ואז אני יודע שהשר מגיע ולאחר מכן המנכ"ל מגיע.
יעקב מרגי: ועדת החינוך היא רק מקדימה.
יעקב מרגי: תבינו שהחינוך בפוקוס של ראש הרשות.